วินิจฉัยตกขาวปกติด้วยตนเอง ให้แพทย์ตรวจสอบและเข้ารับการตรวจ วินิจฉัยตกขาวที่ไม่ปกติด้วยตนเอง
อวัยวะเพศมีเยื่อบุพิเศษที่ประกอบไปด้วยต่อมที่ขับของเหลวปริมาณเล็กน้อยออกมาทุกวัน จุดประสงค์ของอาการตกขาวที่เกิดขึ้นเป็นประจำทุกวันนั้นก็เพื่อจับเซลล์เก่าที่ตายแล้วและจุลชีพก่อโรค "สิ่งแปลกปลอม" ที่อาจมีอยู่และขับสิ่งเหล่านี้ออกจากอวัยวะเพศ นอกจากนี้ตกขาวยังกระตุ้นสมดุลที่ดีของแบคทีเรียและยีสต์ที่ป้องกันการติดเชื้ออีกด้วย  พูดอีกอย่างก็คือ ตกขาวส่วนใหญ่ ดีกับตัวคุณ ตกขาวคือวิธีธรรมชาติที่ร่างกายใช้ปกป้องตัวเอง ผู้หญิงจะมีตกขาวปกติทุก 80 นาทีระหว่างนอนหลับ ซึ่งเป็นหน้าที่ทางสรีระตามปกติ (ผู้ชายก็มีการแข็งตัวของอวัยวะเพศทุก 80 นาทีระหว่างนอนหลับเช่นกัน) ตกขาวปกติมักจะสีใสหรือขาวเหมือนนมและถ้ามีกลิ่นก็จะเป็นกลิ่นอ่อนๆ อาจจะเหลวเหมือนน้ำหรือเหนียวข้นและเป็นมูก  แต่ความเหนียวข้นควรจะค่อนข้างเป็นน้ำและไม่มีก้อนเป็นส่วนใหญ่ ในผู้หญิงวัยก่อนหมดประจำเดือน เป็นเรื่องปกติที่จะมีตกขาวสีขาวหรือใสประมาณ 1 ช้อนชาออกมาทุกวัน แต่ปริมาณและลักษณะของตกขาวในผู้หญิงแต่ละคนก็อาจต่างกันออกไป มีหลายสาเหตุที่ทำให้ตกขาวดู มีกลิ่น หรือหน้าตาแปลกตาไปจากเดิมเล็กน้อย ถ้าคุณกังวลเรื่องตกขาว ให้อ่านรายการตรวจสอบคร่าวๆ ต่อไปนี้ เพื่อดูว่าคุณกำลังมีอาการหรือเพิ่งมีอาการต่อไปนี้หรือไม่ อาการเหล่านี้เป็นอาการที่พบได้บ่อย แต่ก็เป็นอาการปกติทั่วไป เหตุผลที่ตกขาวของคุณเปลี่ยนไปได้แก่ :    ช่วงตกไข่:  ช่วงตกไข่ ปริมาณตกขาวมักจะเพิ่มขึ้น และตกขาวในช่วงนี้ก็จะใส ยืด และลื่นกว่าช่วงอื่นๆ จุดประสงค์ของการเปลี่ยนแปลงนี้คือเพื่อให้ตัวอสุจิไหลผ่านเข้ามาได้ง่ายในช่วงที่ไข่พร้อมปฏิสนธิ   ช่วงมีประจำเดือน: ตกขาวที่เหนียวข้นและเป็นสีขาวมักจะปรากฏขึ้นในช่วงก่อนและหลังมีรอบเดือนไม่นาน   ช่วงตั้งครรภ์และหลังคลอด: หญิงตั้งครรภ์มักจะสังเกตเห็นปริมาณตกขาวที่เพิ่มมากขึ้นและความเหนียวข้นที่เปลี่ยนไป ซึ่งจะสังเกตเห็นได้ชัดเป็นพิเศษในช่วง 2-3 สัปดาห์สุดท้ายก่อนคลอดที่ตกขาวจะข้นขึ้นและมีปริมาณมากขึ้นกว่าเดิมมาก หลังคลอดผู้หญิงจะมีตกขาวที่เรียกว่า “น้ำคาวปลา" ตกขาวประเภทนี้จะมีเลือด ลิ่มเล็กๆ และเนื้อเยื่อที่หลุดลอกจากเยื่อบุในมดลูกที่สะสมไว้ตลอดช่วงตั้งครรภ์ ผ่านไปสักระยะตกขาวแบบนี้ก็จะเปลี่ยนเป็นน้ำสีชมพูและจะมีปริมาณลดลงในที่สุด   ช่วงหมดประจำเดือน: ปริมาณตกขาวตามปกติจะลดลงในช่วงหมดประจำเดือนเป็นธรรมดาเนื่องจากระดับเอสโตรเจนลดลง   ช่วงตื่นตัวทางเพศ: ตกขาวที่เหมือนน้ำที่เป็นสีใสๆ หรือขาวเล็กน้อยเป็นสัญญาณของการตื่นตัวทางเพศ จุดประสงค์ของตกขาวแบบนี้คือสร้างความหล่อลื่นเพื่อปกป้องอวัยวะเพศระหว่างมีเพศสัมพันธ์ ตกขาวเป็นวิธีที่ร่างกายใช้ปกป้องตัวเองตามธรรมชาติ การสวนล้างช่องคลอดควรทำเฉพาะในบางกรณีซึ่งมักเกิดขึ้นได้ยากเท่านั้น ถ้าคุณไม่ชอบความรู้สึกชื้นแฉะบนกางเกงในและเสื้อผ้า คุณอาจจะใส่แผ่นอนามัยไว้ที่กางเกงในก็ได้ ซึ่งสามารถหาซื้อได้ตามร้านค้า ร้านขายยาตามห้าง ร้านขายยาทั่วไป และร้านสะดวกซื้อ หรือคุณจะทำแผ่นอนามัยใช้เองจากผ้าที่หาได้ในบ้าน หรืออาจจะซื้อจากร้านขายของทำมือก็ได้ถ้าคุณอยากได้แผ่นอนามัยที่ราคาถูกกว่าและดีต่อธรรมชาติมากกว่า คุณควรพยายามพบแพทย์ให้เร็วที่สุดเมื่อคุณสังเกตหรือสงสัยว่าตกขาวผิดปกติ เตรียมตัวอธิบายสี ความเหนียวข้น และความถี่ของตกขาว  ถ้าคุณกำลังมีประจำเดือนอยู่ ก็ควรรอจนกว่ารอบเดือนจะหมดก่อนแล้วค่อยไปพบแพทย์จะดีที่สุดถ้าเป็นไปได้ แต่ถ้ามีอาการรุนแรงก็ควรไปพบแพทย์ให้เร็วที่สุดแม้จะกำลังมีประจำเดือนอยู่ก็ตาม ถ้าคุณจะเดินเข้าไปในคลินิกและไม่ใช่แพทย์ประจำ ก็ให้เตรียมตัวบอกประวัติการรักษาทั้งหมดด้วย เช่น ถ้าคุณคิดว่าตัวเองอาจจะตั้งครรภ์หรือเพิ่งจะมีเพศสัมพันธ์แบบไม่ปลอดภัย (เช่นมีเพศสัมพันธ์โดยไม่ใช้ถุงยางอนามัย) คุณก็ควรบอกให้แพทย์ทราบด้วย แพทย์อาจเลือกตรวจเชิงกรานบางส่วนหรือตรวจเต็มรูปแบบแล้วแต่อาการ การตรวจเต็มรูปแบบก็จะเป็นการตรวจอวัยวะเชิงกรานของผู้หญิงทั้งภายนอกและภายใน:    การตรวจภายนอก — ผู้ให้บริการด้านสุขภาพจะตรวจปากช่องคลอดและกลีบแคม แพทย์จะมองหาตกขาวที่ผิดปกติ ซีสต์ หูดที่อวัยวะเพศ การระคายเคือง หรืออาการอื่นๆ โดยเฉพาะ  การตรวจภายใน (ก) —การตรวจภายในมี 2 ส่วนคือการตรวจด้วยเครื่องถ่างตรวจและการตรวจด้วยมือทั้งสองข้าง ในระหว่างการตรวจด้วยเครื่องถ่างตรวจ แพทย์จะค่อยๆ สอดแท่งโลหะหล่อลื่นหรือเครื่องถ่างตรวจพลาสติกเข้าไปในอวัยวะเพศของคุณ เครื่องถ่างตรวจจะแยกผนังช่องคลอดเมื่อเปิดออก ซึ่งโดยปกติจะไม่เจ็บแต่อาจไม่สบายตัวนิดหน่อย  บอกให้ผู้ให้บริการด้านสุขภาพทราบหากคุณรู้สึกเจ็บ เพราะเธออาจจะปรับขนาดหรือตำแหน่งของเครื่องถ่างตรวจได้ ถ้ามีการติดเชื้อที่อวัยวะเพศอย่างชัดเจน การตรวจแปปสเมียร์ที่ปกติแล้วจะทำในขั้นตอนนี้ก็อาจจะเลื่อนไปก่อน เพราะผลการตรวจแปปสเมียร์อาจคลาดเคลื่อนได้ ถ้าเป็นเช่นนั้นให้คุณกลับไปตรวจแปปสเมียร์เมื่ออาการติดเชื้อหายไปแล้ว ในการตรวจแปปสเมียร์จะใช้ช้อนจิ๋วหรือแปรงเล็กๆ เอาตัวอย่างเซลล์ที่อยู่ในปากมดลูกมาเล็กน้อย การตรวจนี้ทำไปเพื่อหาว่ามีเซลล์มะเร็งหรือเซลล์ก่อนมะเร็งในปากมดลูกหรือไม่  อาจมีการเก็บตัวอย่างตกขาวจากปากมดลูกเพื่อตรวจการติดเชื้อทางเพศสัมพันธ์ นอกจากนี้แพทย์ก็จะตรวจค่า pH ของอวัยวะเพศและเก็บตัวอย่างตกขาวเพื่อนำไปตรวจด้วย    การตรวจภายใน (ข) —การตรวจส่วนที่ 2 การตรวจด้วยมือทั้งสองข้างคือการที่แพทย์จะสอดนิ้ว 1 หรือ 2 นิ้วที่สวมถุงนิ้วและหล่อลื่นแล้วเข้าไปในอวัยวะเพศของคุณพร้อมกับใช้มืออีกข้างกดช่องท้องช่วงล่างของคุณเบาๆ วิธีนี้เป็นการตรวจขนาด รูปร่าง และตำแหน่งของมดลูก รังไข่ และท่อนำไข่ที่อาจมีผลต่อการเจริญพันธุ์และสุขภาพ เช่น มดลูกขยายอาจหมายความว่าคุณกำลังตั้งครรภ์หรือมีเนื้องอกกล้ามเนื้อมดลูก ในขณะที่ความเจ็บปวดหรือความนุ่มบริเวณปีกมดลูก (รังไข่/ท่อนำไข่) ที่พบระหว่างการตรวจอาจเป็นสิ่งที่บ่งชี้ถึงการติดเชื้อ ซีสต์ หรือก้อนเนื้อเยื่ออื่นๆ  บางครั้งแพทย์อาจตรวจทวารหนักในฐานะส่วนหนึ่งของการตรวจเชิงกรานด้วย ในกรณีนี้แพทย์จะสอดนิ้วที่สวมถุงนิ้วเข้าไปในช่องทวารหนักเพื่อตรวจหาเนื้องอกหรือความผิดปกติอื่นๆ หลังจากตรวจแล้ว แพทย์จะส่งจุลินทรีย์และตัวอย่างทั้งหมดไปที่ห้องแล็บเพื่อทำการตรวจ การตรวจสอบตัวอย่างตกขาวที่สำคัญที่สุดคือการตรวจด้วยกล้องจุลทรรส์หรือการตรวจด้วยสไลด์สด โดยการตรวจด้วยสไลด์สดนั้นนักเทคนิคการแพทย์จะผสมตัวอย่างตกขาวกับน้ำเกลือ ดึงส่วนผสมนี้ขึ้นมา 1 หยดและหยดลงบนแผ่นสไลด์เพื่อตรวจ ซึ่งมักจะทำที่ห้องแพทย์โดยตรง เพราะฉะนั้นจึงรู้ผลทันที นักเทคนิคการแพทย์จะตรวจสไลด์ทั้งสองด้านที่กำลังขยายปานกลางและกำลังขยายสูงอย่างละเอียดเพื่อหาการติดเชื้อทริโคโมแนส เซลล์ชั้นเยื่อบุผิวของช่องคลอด และยีสต์ เชื้อทริโคโมแนสเป็นสิ่งมีชีวิตที่มีแฟลเจลลัมและมีลักษณะเป็นของเหลวที่สามารถระบุได้จากการเคลื่อนไหวบิดเป็นเกลียวที่เป็นลักษณะเฉพาะตัว เซลล์ชั้นเยื่อบุผิวของช่องคลอดเป็นเซลล์ผิดปกติที่ถ้าหากพบในตัวอย่างก็หมายความว่าอาจมีการติดเชื้อแบคทีเรียในช่องคลอด สุดท้ายยีสต์อาจสามารถดูได้จากแผ่นสไลด์ว่าเป็นติ่งเซลล์ติดอยู่ข้างผนังแม่หรือแตกกิ่งก้านสาขาและเป็นสิ่งที่บ่งชี้ว่ามีการติดเชื้อยีสต์ การปรากฏตัวของยีสต์สามารถตรวจได้จากการตรวจแปปสเมียร์เช่นเดียวกัน คุณต้องรู้ว่าคุณควรจะได้รับผลการตรวจเหล่านี้เมื่อไหร่เพื่อที่คุณจะได้กลับไปพบแพทย์เพื่อหาแผนการรักษาต่อไปหากจำเป็น ถ้าตกขาวดูผิกปกติไปจากตกขาวที่คุณเคยมีตามปกติ ก็เป็นไปได้ว่ามันอาจเป็นตกขาวที่ไม่ปกติและเป็นอาการของการติดเชื้อหรือความเปลี่ยนแปลงของสภาพอวัยวะเพศ กฎที่ดีทั่วไปก็คือถ้าตกขาวไม่ใสหรือเป็นสีขาว คุณก็อาจจะมีปัญหาได้ อาการทางพยาธิวิทยาทั่วไปที่พบได้บ่อยที่สุดก็คือ :   ตกขาวสีขาว เหนียว เป็นก้อน มีอาการคัน ตกขาวสีเขียวเป็นฟองๆ ตกขาวสีออกเทาๆ เหลืองๆ น้ำตาลๆ หรือเขียวๆ ตกขาวมีกลิ่นเหม็น ตกขาวที่มีอาการเจ็บ คัน หรือแสบ มีเลือดไหลร่วมด้วย ตกขาวที่ข้นหรือเหนียวมากกว่าปกติ หลังจากพิจารณาตกขาวแล้ว ให้ประเมินว่าอาการเจ็บป่วยที่ทำให้ตกขาวผิดปกติแบบไหนที่คุณอาจเป็นอยู่ ถ้าตกขาวของคุณไม่มีสีและเนื้อสัมผัส ‘ปกติ’ ก็อาจเป็นผลมาจากสาเหตุต่อไปนี้ :    ภาวะช่องคลอดอักเสบจากเชื้อแบคทีเรีย เป็นสาเหตุของอาการตกขาวผิดปกติที่พบได้บ่อยที่สุดในผู้หญิงวัยเจริญพันธุ์ ภาวะช่องคลอดอักเสบจากเชื้อแบคทีเรียเป็นอาการติดเชื้อที่อวัยวะเพศแบบไม่รุนแรงที่เกิดจากแบคทีเรีย "ไม่ดี" หลักๆ แบคทีเรียจะแบ่งเป็นแบคทีเรีย "ดี" และไม่ดี โดยแบคทีเรียที่ดีจะช่วยควบคุมการเจริญเติบโตของแบคทีเรียไม่ดี ในกรณีของภาวะช่องคลอดอักเสบจากเชื้อแบคทีเรียนั้นเกิดจากการเสียสมดุลของแบคทีเรียสองชนิดนี้และมีแบคทีเรียที่ไม่ดีมากเกินไป อาการก็ได้แก่ตกขาวสีออกเทา-เหลือง ลื่น และมีกลิ่นคาว รวมทั้งคันหรือแสบตรงอวัยวะเพศด้วย ตกขาวที่มีกลิ่นส่วนใหญ่จะมาจากภาวะช่องคลอดอักเสบจากเชื้อแบคทีเรีย   เชื้อราในช่องคลอด (การติดเชื้อยีสต์): ถ้าตกขาวของคุณเป็นสีขาวแต่ว่าข้นและเป็นก้อน (ลองนึกถึงคอตเตจชีส) ก็อาจเป็นสัญญาณของการติดเชื้อยีสต์ได้ ตามปกติการติดเชื้อยีสต์จะไม่ได้ทำให้ตกขาวมีกลิ่นแรง การติดเชื้อประเภทเหล่านี้เป็นการติดเชื้อที่อวัยวะเพศที่พบได้บ่อยในผู้หญิงเป็นอันดับสอง ซึ่งมักจะเกิดขึ้นหลังการรับประทานยาปฏิชีวนะ ในผู้ป่วยเบาหวาน หรือผู้ป่วยที่มีภูมิคุ้มกันต่ำ   การติดเชื้อทริโคโมแนส: ตกขาวที่มีสีเขียวหน่อยๆ และมีเนื้อสัมผัส ‘เป็นฟอง’ มักเป็นอาการปกติของการติดเชื้อทริโคโมแนส การติดเชื้อทริโคโมแนสเกิดจากทริโคโมแนส ปรสิตเซลล์เดียวที่ติดต่อกันระหว่างคู่นอน การติดเชื้อประเภทนี้เป็นการติดเชื้อที่ส่งผลต่อตกขาวที่พบได้บ่อยเป็นลำดับที่ 3  และยังทำให้เกิดอาการคันหรือเจ็บด้วย   การติดเชื้อทางเพศสัมพันธ์: การติดเชื้อทางเพศสัมพันธ์ที่พบได้บ่อยอย่างหนองในเทียมและหนองในแท้บางครั้งอาจแสดงอาการเดียวคือมีตกขาวมากขึ้น ลักษณะของตกขาวที่เกิดจากการติดเชื้อทางเพศสัมพันธ์จะแตกต่างกันไป แต่มักจะทำให้ตกขาวมีสีผิดปกติ (เช่น เทา เหลือง เขียว) เหนียว และมีกลิ่นเหม็น นอกจากนี้ผู้หญิงอาจจะสังเกตได้ถึงความเจ็บปวดระหว่างมีกิจกรรมทางเพศด้วย รวมทั้งมีเลือดออกเป็นหยดๆ หรือมีตกขาวสีน้ำตาลหลังจากมีกิจกรรมทางเพศ โรคติดเชื้อในช่องคลอด การติดเชื้อแคนดิดา และการติดเชื้อทริโคโมแนสก็สามารถติดต่อทางเพศสัมพันธ์ได้เช่นกัน  มะเร็งช่องคลอดหรือมะเร็งปากมดลูก: จำไว้ว่ามะเร็งช่องคลอดหรือปากมดลูกนั้นเป็นสาเหตุของการเกิดตกขาวผิดปกติได้น้อยมากๆ มีหลายสิ่งที่อาจส่งผลต่อสภาพแวดล้อมของอวัยวะเพศ  การให้อวัยวะเพศสัมผัสกับสารทำความสะอาดหรือผลิตภัณฑ์สุขอนามัยอาจส่งผลต่อตกขาวได้ สารเคมีที่พบในน้ำยาซักผ้าและน้ำยาปรับผ้านุ่ม สเปรย์ฉีดอวัยวะเพศ ครีม เครื่องฉีดล้างช่องคลอด และโฟม เจล หรือครีมคุมกำเนิดก็อาจระคายเคืองอวัยวะเพศและ/หรือผิวรอบอวัยวะเพศได้ การรับประทานยา เช่น ยาปฏิชีวนะก็อาจเพิ่มโอกาสในการติดเชื้อได้ สาเหตุใดก็ตามที่กล่าวมานี้อาจเป็นสาเหตุของอาการต่างๆ และก่อให้เกิดความเปลี่ยนแปลงของตกขาว ลองคิดดูว่าล่าสุดคุณเพิ่งใช้อะไรมาและตกขาวของคุณเริ่มเปลี่ยนไปตั้งแต่เมื่อไหร่ พอคุณสามารถจำกัดสาเหตุที่อาจเป็นไปได้ได้แล้ว ลองกำจัดสาเหตุนั้นออกไปแล้วดูว่าอาการหายไปด้วยหรือเปล่า เช่น ถ้าคุณเพิ่งจะเปลี่ยนน้ำยาซักผ้าใหม่ ก็ให้หยุดใช้ก่อนแล้วกลับไปใช้ยี่ห้อเดิม ถ้าอาการหายไปก็แสดงว่าคุณเจอผู้ร้ายแล้ว! แต่ถ้าอาการยังคงอยู่ และแม้ว่าคุณจะรู้แล้วว่าสารเคมีตัวไหนที่เพิ่งเข้ามาใหม่ในสภาพแวดล้อมของคุณ คุณก็ควรไปพบแพทย์อยู่ดี   โรคทางระบบก็สามารถเปลี่ยนสมดุลของสภาพแวดล้อมในอวัยวะเพศได้เช่นกัน เช่น ผู้หญิงที่เป็นโรคเบาหวานจะมีโอกาสเสี่ยงในการติดเชื้อรา (เหมือนการติดเชื้อยีสต์) มากขึ้น   สาเหตุของตกขาวที่มีกลิ่นเหม็นที่พบได้บ่อยเช่นกันก็คือ มีผ้าอนามัยแบบสอดค้างอยู่แล้วลืมเอาออกมา ถ้าคุณสงสัยว่าคุณอาจจะลืมผ้าอนามัยแบบสอดไว้ข้างใน คุณก็สามารถตรวจสอบด้วยตัวเองได้ เริ่มจากการล้างมือแล้วนั่งยองๆ หรือเอาเท้าข้างหนึ่งวางลงบนขอบอ่างอาบน้ำหรือโถส้วม  ล้วงเข้าไปในอวัยวะเพศให้ลึกที่สุดเท่าที่จะทำได้และควานดูว่ามีอะไรไหม ถ้าคุณเจอผ้าอนามัยแบบสอดแต่ไม่สามารถจับสายเพื่อดึงออกมาได้ ให้ใช้นิ้วหนึ่งนิ้วกับนิ้วโป้งจับผ้าอนามัยแบบสอดแล้วดึงออกมา คุณต้องแน่ใจว่าโดยรวมแล้วผ้าอนามัยแบบสอดยังเป็นชิ้นเดียวกัน ถ้ามันเริ่มจะยุ่ยและคุณก็ไม่แน่ใจว่าคุณดึงออกมาครบทั้งชิ้นไหม ให้ติดต่อแพทย์เพราะไม่ควรมีอะไรค้างอยู่ในนั้น จำไว้ว่าถ้าคุณล้วงไปจนถึงปากมดลูกแล้วไม่เจออะไร ก็แปลว่ามันน่าจะไม่มีอะไรจริงๆ ถ้าคุณยังสงสัยว่ามีอะไรอยู่ในนั้นแต่หาไม่เจอ ให้ติดต่อแพทย์ที่สามารถเช็กได้ละเอียดกว่าคุณ ถ้าหลังจากคุณตรวจด้วยตัวเองแล้วและเชื่อว่าตกขาวผิดปกติ ให้ไปพบแพทย์ เพราะแม้ว่าการใส่ใจร่างกายและความเปลี่ยนแปลงต่างๆ ของร่างกายจะเป็นสิ่งที่ดี แต่ก็อย่านำการวินิจฉัยของตัวเองมาเป็นเครื่องยืนยันอาการใดอาการหนึ่ง ให้ผู้บริการด้านสุขภาพเป็นผู้ตรวจสอบ ทำการตรวจจุดต่างๆ ที่จำเป็น และตัดสินใจว่าจะทำอะไรหรือรักษาแบบไหน ข้อยกเว้นในที่นี้ก็อาจจะเป็นว่า ถ้าคุณเคยติดเชื้อยีสต์มาก่อน (เชื้อราในช่องคลอด) และมั่นใจความสามารถในการวินิจฉัยการติดเชื้อนี้จากประสบการณ์ของตัวเอง การรักษาการติดเชื้อยีสต์สามารถทำได้เลยโดยการซื้อยาโดยไม่ต้องมีใบสั่งแพทย์ที่เภสัชกรและร้านขายยาซึ่งสามารถรักษาได้เองที่บ้าน แต่ถ้าการติดเชื้อยังคงอยู่หลังจากรักษาด้วยยามาตรฐานสำหรับรักษาเชื้อราในช่องคลอดที่ซื้อมาแล้ว คุณควรไปพบแพทย์อย่างยิ่ง
เข้าใจหน้าที่ของตกขาว. เข้าใจว่าตกขาวปกติเป็นอย่างไร. รู้สาเหตุทั่วไปที่ทำให้ตกขาวเปลี่ยนไป. อย่ากังวลเรื่องการ "กำจัด" ตกขาวปกติ. นัดแพทย์. บอกให้แพทย์ทราบถึงความเจ็บป่วยหรือพฤติกรรมที่อาจเกี่ยวข้อง. เข้ารับการตรวจร่างกายรวมทั้งการตรวจเชิงกราน. ส่งตัวอย่างของคุณไปที่ห้องแล็บเพื่อทำการตรวจ. รอผลตรวจ. พิจารณาสีและเนื้อสัมผัสของตกขาว. ประเมินตกขาว. พิจารณาสาเหตุอื่นๆ ที่ทำให้ตกขาวผิดปกติ. ปรึกษาแพทย์.
https://www.wikihow.com/Diagnose-Vaginal-Discharge https://www.wikihow.com/Diagnose-Vaginal-Discharge https://www.wikihow.com/Diagnose-Vaginal-Discharge
Self-Diagnosing Normal Vaginal Discharge Getting Examined and Tested Self-Diagnosing Abnormal Vaginal Discharge